Fl-20 ta' Ġunju 2017 il-Kunsill wasal għal ftehim politiku mal-Parlament Ewropew dwar regoli ġodda għall- ġestjoni sostenibbli tal-flotot tas-sajd esterni Ir-regolament miftiehem ser jimmodernizza r-reġim tal-awtorizzazzjonijiet għall-flotot tas-sajd u ser japplika għall- bastimenti kollha tas-sajd tal-UE li jistadu 'l barra mill-ilmijiet tal-UE , u għall- bastimenti ta' pajjiżi terzi li jistadu fl-ilmijiet tal-UE L-Onor. , Segretarju Parlamentari Malti għall-Agrikoltura, is-Sajd u d-Drittijiet tal-Annimali laqa' dan il-ftehim u qal li "grazzi għal dawn ir-regoli ġodda u aktar trasparenti, l-UE ser tkun mgħammra aħjar biex tissorvelja l-flotta esterna tagħha, u biex tiġġieled kontra s-sajd illegali. Kburin li temmejna s-semestru tas-sajd tagħna b'kisba daqstant importanti". Il-Politika komuni tas-sajd (PKS) riformata tippromwovi approċċ sostenibbli u prekawzjonarju bbażat fuq l-ekosistema għall-ġestjoni tas-sajd, waqt li tenfasizza l- koerenza bejn id-dimensjoni interna u esterna tagħha . Għaldaqstant kien hemm bżonn ta' reviżjoni radikali tar-reġim tal-awtorizzazzjonijiet ta' qabel biex jiġi żgurat li l-attivitajiet tas-sajd tal-UE 'l barra mill-ilmijiet tal-UE jirrispettaw l-istess prinċipji u standards bħal dawk applikabbli fl-ilmijiet tal-UE. Tjiebu d-diversi proċeduri ta' awtorizzazzjoni biex jittaffa l-piż amministrattiv, tiżdied iċ-ċertezza legali, jiġi żgurat trattament ugwali bejn il-flotot interni u esterni, u jiqsar iż-żmien għal tweġiba lill-applikanti. Barra minn hekk, il-qafas il-ġdid ser isaħħaħ ir-regoli kontra s- sajd illegali, mhux irrappurtat u mhux irregolat (IUU), li huma pilastri ewlenin tal-PKS. Kuntest u l-passi li jmiss Il-ftehim tal-lum għad irid jiġi approvat mill- Kumitat tar-Rappreżentanti Permanenti tal-Kunsill (Coreper). Wara l-approvazzjoni formali mill-Kunsill, il-leġislazzjoni l-ġdida tiġi ppreżentata lill-Parlament Ewropew għal vot fl-ewwel qari u lill-Kunsill għall-adozzjoni finali. Dan għandu jippermetti li r-regolament il-ġdid jidħol fis-seħħ Il-proposta tal-Kummissjoni għal regolament dwar il-ġestjoni sostenibbli tal-flotot tas-sajd esterni ġiet ippreżentata lill-Kunsill fil-11 ta' Diċembru 2015. Fit-28 ta' Ġunju 2016, il-Kunsill qabel dwar approċċ ġenerali, li abbażi tiegħu, fit-8 ta' Marzu 2017 fil-Coreper ġie miftiehem mandat għal negozjati mal-PE. Saru tliet trilogi politiċi informali mal-PE bejn April u Ġunju 2017. Proposta għal regolament dwar il-ġestjoni sostenibbli ta' flotot tas-sajd esterni, li tħassar ir-regolament tal-Kunsill (KE) Nru 1006/2008 Approċċ ġenerali tal-Kunsill dwar il-ġestjoni sostenibbli ta' flotot tas-sajd esterni.